|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 2/2022

|  |  |
| --- | --- |
| Aika | Keskiviikko 16.2.2022 klo 13.05–16.00 |
| Paikka | Etäkokous Teams-sovelluksella |
| Osallistujat | Ylijohtaja Riitta Kaivosoja, opetus- ja kulttuuriministeriö, puheenjohtaja  Hallitussihteeri Matleena Haapala, ympäristöministeriö  Professori Vesa-Pekka Herva, Oulun yliopisto  Hallitusneuvos Joni Hiitola, opetus- ja kulttuuriministeriö  Arkeologian amanuenssi Miikka Kumpulainen, Keski-Suomen museo  Ma. lakimiessihteeri Sarita Kämäräinen, saamelaiskäräjät  Yli-intendentti Jutta Kuitunen, Museovirasto  Kulttuuriasiainneuvos Päivi Salonen, opetus- ja kulttuuriministeriö  Yli-intendentti Helena Taskinen, Museovirasto  Hallitusneuvos Hanna Kiiskinen, opetus- ja kulttuuriministeriö, sihteeri  Lakimies Juha Maaperä, Museovirasto, sihteeri  Erikoistutkija Päivi Maaranen, Museovirasto, sihteeri |

# Kokouksen avaus ja esityslistan hyväksyminen

Puheenjohtaja avasi kokouksen. Hyväksyttiin esityslista.

# Edellisen kokouksen (25.1.2022) pöytäkirjan hyväksyminen

Hyväksyttiin edellisen kokouksen pöytäkirja.

# Saamelaisten arkeologinen kulttuuriperintö

Ma. lakimiessihteeri Sarita Kämäräinen esitteli saamelaiskäräjien esityksen saamelaisten kulttuuri-itsehallinnon kehittämiseksi sekä muiden saamelaisten kannalta tärkeiden asioiden huomioimiseksi muinaismuistolain uudistuksessa.

Lakimies Juha Maaperä ja erikoistutkija Päivi Maaranen esittelivät pienryhmässä valmistellun, saamelaista arkeologista kulttuuriperintöä koskevan aineiston, jonka

työstämiseen ovat osallistuneet hankkeen sihteeristö sekä saamelaiskäräjien ja saamelaismuseo Siidan edustajat.

Asiaa koskevassa keskustelussa koettiin tärkeäksi tukea saamelaisten kulttuuri-itsehallinnon kehittämistä hankkeen mahdollistamissa rajoissa sekä pidettiin hyvänä ratkaisuna sitä, että saamelaisten arkeologista kulttuuriperintöä koskeva sääntely sijoitettaisiin arkeologisen kulttuuriperinnön suojelua koskevassa laissa pääosin erilliseen lukuun. Keskusteltiin myös arkeologista kulttuuriperintöä koskevan tiedon yhteentoimivuuden tarpeesta, tietojen salassapitoa koskevasta sääntelystä ja siitä, että kenttätöiden vähimmäisvaatimukset on tarpeen käydä läpi myös saamelaisen arkeologisen kulttuuriperinnön osalta.

Sovittiin, että saamelaiskäräjät arvioivat vielä tarkemmin esitykseensä liittyvät resurssitarpeet.

# Soveltamisala ja rauhoituksen aikaraja: jäännökset, esineet ja hylyt

Lakimies Juha Maaperä esitteli soveltamisalaa ja rauhoituksen aikarajaa koskevia luonnoksia pykäliksi ja niiden perusteluiksi, minkä jälkeen keskusteltiin asiasta. Todettiin, että rauhoituksen aikarajan asettaminen on vaikeaa, ja siinä on tärkeää arvioida aikarajojen erilaisia vaikutuksia muun muassa käytettävissä oleviin taloudellisiin resursseihin ja arkeologisen kulttuuriperinnön suojelun intresseihin.

# Muut asiat

Annettiin tiedoksi päivitetty työsuunnitelma.

# Kokouksen päättäminen

Puheenjohtaja päätti kokouksen klo 16.00.

|  |
| --- |
| Vastaanottajat |
| Kopion saajat |